PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 2.07.2002 

Nr. 339

A V I Z

asupra proiectului de Lege privind aprobarea Ordonanţei de urgenţă a Guvernului nr.85/2002 privind revenirea în proprietatea publică a statului şi în administrarea Ministerului Culturii şi Cultelor a imobilului Corp A1 – S – Pavilionul administrativ, situat în  municipiul Craiova, str. Mihai Viteazul, nr.4, judeţul Dolj, din patrimoniul Societăţii Comerciale “Editura Scrisul Românesc” – S.A.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr.85/2002 privind revenirea în proprietatea publică a statului şi în administrarea Ministerului Culturii şi Cultelor a imobilului Corp A1 – S – Pavilionul administrativ, situat în  municipiul Craiova, str. Mihai Viteazul, nr.4, judeţul Dolj, din patrimoniul Societăţii Comerciale “Editura Scrisul Românesc” – S.A, trimis cu adresa nr.339 din  27 iunie 2002, înregistrată sub nr.31/673 din  27 iunie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  2 iulie 2002.



Membrii comisiei au examinat ordonanţa de urgenţă supusă aprobării, expunerea de motive la proiectul de lege şi  avizul favorabil al Consiliului Legislativ nr.773/13.06.2002. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma   prezentată de iniţiator.


În raport de obiectul şi conţinutul său, proiectul de lege face parte din categoria legilor ordinare.

                                   PREŞEDINTE,

                                 dr. Ionel OLTEANU

consilier

Diaconu Dumitra

